CELEX: 62008CB0483
Language: sk
Date: 2009-07-09 00:00:00
Title: Vec C-483/08: Uznesenie Súdneho dvora (siedma komora) z  9. júla 2009 (návrh na začatie prejudiciálneho konania, ktorý podal Tribunal de première instance de Mons — Belgicko) — Régie communale autonome du stade Luc Varenne/Belgické kráľovstvo — SPF Finances (Článok 104 ods. 3 prvý pododsek rokovacieho poriadku — Šiesta smernica o DPH — Článok 10 ods. 1 a 2 — Vymáhanie neoprávnene odpočítanej dane — Začiatok plynutia premlčacej lehoty)

21.11.2009   
            
            
               SK
            
            
               Úradný vestník Európskej únie
            
            
               C 282/18
            
         Uznesenie Súdneho dvora (siedma komora) z 9. júla 2009 (návrh na začatie prejudiciálneho konania, ktorý podal Tribunal de première instance de Mons — Belgicko) — Régie communale autonome du stade Luc Varenne/Belgické kráľovstvo — SPF Finances
   (Vec C-483/08) (1)
   
   (Článok 104 ods. 3 prvý pododsek rokovacieho poriadku - Šiesta smernica o DPH - Článok 10 ods. 1 a 2 - Vymáhanie neoprávnene odpočítanej dane - Začiatok plynutia premlčacej lehoty)
   2009/C 282/34
   Jazyk konania: francúzština
   
      Vnútroštátny súd, ktorý podal návrh na začatie prejudiciálneho konania
   
   Tribunal de première instance de Mons
   
      Účastníci konania
   
   
      Žalobca: Régie communale autonome du stade Luc Varenne
   
      Žalovaný: Belgické kráľovstvo — SPF Finances
   
      Predmet veci
   
   Návrh na začatie prejudiciálneho konania — Tribunal de première instance de Mons — Výklad článku 10 smernice 77/388/EHS: šiesta smernica Rady zo 17. mája 1977 o zosúladení právnych predpisov členských štátov týkajúcich sa daní z obratu — Spoločný systém dane z pridanej hodnoty: jednotný základ jej stanovenia (Ú. v. ES L 145, s. 1; Mim. vyd.09/001, s. 23) — Pojmy „zdaniteľný prípad [zdaniteľné plnenie — neoficiálny preklad]“ a „daňový nárok [splatnosť dane — neoficiálny preklad]“ — Začiatok plynutia premlčacej lehoty práva na vymáhanie dane — Deň odovzdania faktúry alebo deň podania daňového priznania, na základe ktorého platiteľ DPH uplatní svoje právo na odpočet dane?
   
      Výrok uznesenia
   
   Článok 10 šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu — Spoločný systém dane z pridanej hodnoty: jednotný základ jej stanovenia, v znení smernice Rady 2002/38/ES zo 7. mája 2002, sa má vykladať v tom zmysle, že nebráni výkladu vnútroštátnych právnych predpisov a správnej praxi, ktoré stanovujú, že premlčacia lehota na uplatnenie práva na vymáhanie dane z pridanej hodnoty, ktorá bola neoprávnene odpočítaná, začína plynúť dňom podania daňového priznania dane z pridanej hodnoty, na základe ktorého platiteľ DPH uplatní svoje právo na odpočet.
   
      (1)  Ú. v. EÚ C 19, 24.1.2009.